สวัสดีค่ะ มีเพศสัมพันธ์แบบไม่ป้องกันหลังจากประจำเดือนหมดได้ 1วัน แล้วทานยาคุมวันต่อมา หลังจากทานยาคุมประมาณ 5-7วัน มีเลือดเหมือนประจำเดือนออกมาค่ะ แล้วก็มีอาการอยากอาหารอยู่ตลอดเวลาค่ะ อยากทราบว่าเป็นผลข้างเคียงของยาคุมหรือเปล่าคะหรือว่าอาจจะเป็นอย่างอื่น
สวัสดีค่ะ หากวันที่มีเพศสัมพันธ์นั้น นับได้ไม่เกิน 7 วัน จากวันแรกที่มีประจำเดือนมา ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเลย 7 วันไปแล้ว โอกาสที่จะตั้งครรภ์ก็จะมีได้ส่วนยาคุมกำเนิดนั้น หากเพิ่งเริ่มทานเป็นแผงแรก หากไม่ได้ทานภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที โดยปกติต้องทานต่อเนื่องไปอย่างน้อย 7 วันก่อนค่ะแต่ยาคุมที่ได้ทานไป หากหมายถึงยาคุมฉุกเฉิน โดยได้ทานภายใน 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ค่ะสำหรับเลือดที่ออกหลังจากทานยาคุมฉุกเฉินไปแล้ว 5-7 วัน ก็น่าจะเป็นเลือดที่เกิดจากผลของยาได้ ซึ่งก็ไม่ได้อันตรายอะไรส่วนอาการอยากทานอาหาร ไม่น่าเกิดจากผลของยาคุมฉุกเฉินค่ะ